钦定古今图书集成/明伦汇编/官常典/第753卷 > 周崇礼
## 钦定古今图书集成/明伦汇编/官常典/第753卷 > 周崇礼

按《绍兴府志》：“崇礼，字敬生，山阴人。少有奇气，通经史，
奉孀母至孝。崇祯间，任荥阳县典史。时流寇炽甚，屡
向县令杨节陈缮御计，杨不为意。寇万馀薄城，县令
弃城走，崇礼死守不去。贼驾楼车，发大炮破县南门，
犹冲杀贼，竟死之。会大风作，积尸皆血，沙土蒙面目，
独崇礼颜色不变。事闻赐祭，于死事地方建捐躯报
国”坊，并立祠祀之。